

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Nr. din

**REFERAT DE APROBARE**

Privind implementarea aplicației „MyTGM” în scopul creșterii disciplinei și transparenței realizării lucrărilor publice gestionate de către direcțiile și serviciile din cadrul Primăriei Muncipiului Târgu Mureș

Implementarea aplicației „MyTGM” va avea rolul de a furniza informațiile referitoare la lucrările de interes public pe care le desfășoară Primăria.

„MyTGM” va fi o aplicație care va oferi posibilitatea cetățenilor să acceseze informațiile referitoare la lucrările de interes public pe care le desfășoară Primăria Municipiului Târgu Mureș, respectiv lucrările programate, în desfășurare și finalizate, precum și modul de implementare al acestora.

Aplicația își propune diminuarea buclei de comunicare dintre cetățeni și administrația publică locală prin eficientizarea modului de furnizare a informațiilor referitoare la lucrările pe care Primăria le întreprinde (lucrări de reparații, construcții etc.), localizarea acestora pe hartă, precum și următoarele informații:

- denumirea lucrării;

- vedere de ansamblu asupra obiectivului;

- adresa (după caz, numărul cadastral și numărul de carte funciară);

- autorizația (după caz) și/sau decizia administrativă de începere a lucrării;

- descrierea lucrării și a fazelor de lucru;

- data de începere a lucrării;

- data preconizată de finalizare a lucrării;

- valoarea preconizată a lucrării;

- executanții lucrării;

- persoana desemnată din cadrul Primăriei Municipiului Târgu Mureș responsabilă de monitorizarea desfășurării lucrării;

Scopul implementării aplicației este de a transparentiza activitatea administrației publice locale și de a oferi cetățenilor o platformă de diseminare a informațiilor referitoare la lucrările de interes public pe care primăria le întreprinde. Existența și funcționarea unor mecanisme de control și echilibru *(checks and balances)* puse la dispoziția cetățenilor (un astfel de mecanism dorindu-se a fi și aplicația „MyTGM”) vor avea rolul de a eficientiza comunicarea dintre cetățean și autoritatea publică, prin expunerea modului în care sunt realizate lucrările de interes public din municipiu, accentul fiind pus și pe evitarea disconfortului cauzat cetățenilor prin efectuarea anumitor lucrări de interes public, perioada de desfășurare a acestora, probleme întâmpinate și alte asemenea.

Consilierii locali ai municipiului Târgu Mureş

**György Alexandru**

**Șarlea Horea Arthur**

**Suciu Horațiu**

**Voicu Bogdan**

\****Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ.***

**ROMÂNIA**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

**Proiect**

(nu produce efecte juridice) \*

**Iniţiatori**

**György Alexandru**

**Șarlea Horea Arthur**

**Suciu Horațiu**

**Voicu Bogdan**

**H O T Ă R Â R E A nr. \_\_\_din \_\_\_\_\_\_\_\_ 2022**

**Privind aprobarea implementării aplicației „MyTGM” în scopul creșterii disciplinei și transparenței realizării lucrărilor publice gestionate de către direcțiile și serviciile din cadrul Primăriei Muncipiului Târgu Mureș**

***Consiliul local municipal Târgu Mureş, întrunit în şedinţă ordinară de lucru,***

**Având în vedere:**

* Referatul de aprobare nr. din iniţiat de domnii consilieri locali György Alexandru, Șarlea Horea Arthur, Voicu Bogdan Costin și Suciu Horațiu, privind aprobarea implementării aplicației „MyTGM” în scopul creșterii disciplinei și transparenței realizării lucrărilor publice gestionate de către direcțiile și serviciile din cadrul Primăriei Municipiului Târgu Mureș;
* Rapoartele compartimentelor de resort competente din cadrul Municipiului Târgu Mureș;
* Raportul comisiilor de specialitate din cadrul Consiliului Local al Municipiului Târgu Mureș;

**În conformitate cu prevederile:**

* Legea 544/2001 privind liberul acces la informațiile de interes public, cu modificările și completările ulterioare;
* Legea 50/1991 privind autorizarea lucrărilor de construcții, republicată;
* Art. 129 alin. (1), (2) lit. a, c, d din O.U.G. nr. 57/2019 privind Codul Administrativ, cu modificările și completările ulterioare;
* Art. 7 din Legea nr. 52/2003 privind transparenţa decizională în administrația publică;

**În temeiul prevederilor:**

* Art. 139 alin. (1), art. 140 alin. (1) și art. 243 alin. (1) lit. a), din O.U.G. nr. 57/2019 privind Codul Administrativ, cu modificările și completările ulterioare;

**H O T Ă R Ă Ş T E:**

**Art. 1.** Se aprobă implementarea aplicației „MyTGM” în scopul creșterii disciplinei și trasparenței realizării lucrărilor publice gestionate de către direcțiile și serviciile din cadrul Primăriei Muncipiului Târgu Mureș;

**Art. 2.** Municipiul Târgu Mureș va crea pe pagina de internet a instituției o secțiune destinată monitorizării lucrărilor publice pe care le desfășoară prin intermediul direcțiilor și serviciilor din cadrul acesteia;

**Art. 3.** Cu cel puțin 5 zile lucrătoare înainte de începerea lucrărilor publice, persoanele responsabile din cadrul direcțiilor și serviciilor care vor gestiona lucrările publice, vor afișa în secțiunea destinată lucrărilor programate, după caz, următoarele informații:

- denumirea lucrării;

- vedere de ansamblu asupra obiectivului;

- adresa (după caz, numărul cadastral și numărul de carte funciară);

- autorizația (după caz) și/sau decizia administrativă de începere a lucrării;

- descrierea lucrării și a fazelor de lucru;

- data de începere a lucrării;

- data preconizată de finalizare a lucrării;

- valoarea preconizată a lucrării;

- executanții lucrării;

- persoana desemnată din cadrul Primăriei Municipiului Târgu Mureș responsabilă de monitorizarea desfășurării lucrării;

**Art. 4.** În cazuri excepționale, când se impune efectuarea de lucrări urgente și termenul de 5 zile nu poate fi respectat, lucrarea va fi înregistrată la momentul deciziei, cu motivarea urgenței care justifică nerespectarea termenului de 5 zile;

**Art. 5.** După începerea lucrării, aceasta va fi afișată în secțiunea lucrări în desfășurare, în maxim 48 de ore și se vor adăuga pe pagina de internet a Primăriei, pe lângă informațiile menționate la art. 3, următoarele informații minimale:

* Data efectivă de începere a lucrărilor;
* Modificarea adusă lucrării, Data modificării, decidentul modificării (informații ce vor fi introduse ori de câte ori situația de fapt o impune);

**Art. 6.** După finalizarea lucrării, acesta va fi afișată în secțiunea lucrărilor finalizate, în maxim 2 zile lucrătoare, adăugându-se următoarele informații minimale:

* Data efectivă de finalizare a lucrărilor;
* Observații privind recepția lucrărilor;

**Art. 7.** Aplicația va fi actualizată de către angajații primăriei care monitorizează lucrările de interes public în scopul sincronizării datelor pe care le gestionează referitoare la etapele evoluției lucrărilor cu updatarea statusului acestora la nivelul aplicației (lucrările programate, în desfășurare și finalizate), precum și cu celelalte informații prevăzute la art. 3;

**Art. 8.** Aplicația va fi promovată în rândul cetățenilor pe pagina oficială de internet a primăriei, precum și pe paginile oficiale ale instituției de pe rețelele de socializare, prin grija Serviciului Relații Interne și Internaționale și al Serviciului urbanism, dezvoltare durabilă, informatizare;

**Art. 9.** De la data implementării aplicației „MyTGM”, se vor realiza toate demersurile necesare publicării informațiilor pentru lucrările în curs și cele programate de către persoanele care sunt responsabile cu monitorizarea acestora, fiind ulterior actualizate săptămânal;

**Art. 10.** Cu aducerea la îndeplinire a prezentei hotărâri se încredinţează Municipiul Târgu Mureş, prin Direcţia economică, Serviciului Relații Interne și Internaționale, Serviciului urbanism, dezvoltare durabilă, informatizare, Serviciul Public Administrația Domeniului Public, Direcția Tehnică, Direcția Școli, Serviciul Public Administrația Serelor, Parcurilor și Zonelor verzi;

**Art. 11.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 12.** Prezenta hotărâre se comunică:

* Direcţiei economice
* Serviciului Relații Interne și Internaționale
* Serviciului urbanism, dezvoltare durabilă, informatizare
* Serviciul Public Administrația Domeniului Public
* Direcției Tehnice
* Direcției Școli
* Serviciului Public Administrația Serelor, Parcurilor și Zonelor verzi
* Domnilor consilieri locali:
* György Alexandru
* Șarlea Horea Arthur
* Suciu Horațiu
* Voicu Bogdan

**Viză de legalitate**

**Secretarul General al Municipiului Târgu Mureş,**

**Bâta Anca Voichița**

***\*Actele******administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ***